Na temelju odredbe članka 32. stavak 1. točka 31. Statuta Grada Starog Grada («Službeni glasnik Grada Starog Grada», broj 12/09, 3/10, 4/13, 5/13, 6/18 i 2/20) i odredbi članka 31.a Zakona o lokalnoj i područnoj (regionalnoj) samoupravi, (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) Gradsko vijeće Grada Starog Grada na V sjednici održanoj dana 23. prosinca 2021. godine, d o n o s i

**O D L U K U**

**o naknadi troškova vijećnicima Gradskog vijeća Grada Staroga Grada i članovima stalnih radnih tijela Gradskog vijeća Grada Staroga Grada**

**Članak 1.**

Ovom Odlukom regulira se visina naknade troškova vijećnicima Gradskog vijeća Grada Starog Grada i članovima stalnih radnih tijela Gradskog vijeća Grada Starog Grada.

**Članak 2.**

Visina naknade troškova osobama iz članka 1. ove Odluke utvrđuje se u slijedećim iznosima:

- predsjedniku Gradskog vijeća

mjesečno u paušalnom iznosu…….................................................................…… 750,00 kuna neto

- vijećnicima Gradskog vijeća

po sjednici Vijeća …......................................................…………………………… 200,00 kuna neto

- predsjedniku i članovima stalnih radnih tijela

po sjednici radnog tijela…………............................................................…………. 200,00 kuna neto

Vijećnicima Gradskog vijeća Grada Staroga Grada za prisutnost na svečanoj sjednici Gradskog vijeća ne pripada naknada iz stavka 1. alineja 2. ovoga članka.

Članovima stalnih radnih tijela Gradskog vijeća Grada Staroga Grada koji su ujedno i vijećnici, za prisutnost na sjednici radnog tijela koja neposredno prethodi sjednici Gradskog vijeća, ne pripada naknada iz stavka l. alineja 3. ovoga članka.

**Članak 3.**

Stupanjem na snagu ove Odluke prestaje važiti Odluka o naknadi troškova vijećnicima Gradskog vijeća Grada Staroga Grada i članovima stalnih radnih tijela Gradskog vijeća Grada Staroga Grada (“Službeni glasnik Grada Starog Grada”, broj: 8/05 i 12/09)

**Članak 4.**

Ova Odluka stupa na snagu osmog dana od dana objave u “Službenom glasniku Grada Starog Grada”, a primjenjuje se od 1. siječnja 2022. godine.

R E P U B L I K A H R V A T S K A

SPLITSKO-DALMATINSKA ŽUPANIJA

GRAD STARI GRAD

Gradsko vijeće

Predsjednik

Teo Bratanić

KLASA: 402-08/21-01/53

URBROJ: 2128/03-21-2

Stari Grad, 23. prosinca 2021. godine